               IL-KUMMISSJONI EWROPEA
            Brussell, 29.5.2017
            COM(2017) 267 final
            2017/0106(NLE)
            Proposta għal
            DEĊIŻJONI TAL-KUNSILL
            li tistabbilixxi l-pożizzjoni li għandha tiġi adottata f’isem l-Unjoni Ewropea fil-Kumitati rilevanti tal-Kummissjoni Ekonomika tan-Nazzjonijiet Uniti għall-Ewropa fir-rigward ta’ proposti għal emendi tar-Regolamenti tan-NU Nri 4, 6, 7, 14, 16, 19, 23, 30, 38, 48, 50, 51, 54, 55, 77, 80, 83, 87, 91, 98, 106, 112, 113, 119, 123, 129 u 143, iż-żewġ proposti għal emendi tar-Regolamenti Tekniċi Globali tan-NU 1 u 15, proposta għal Regolament Tekniku Globali tan-NU ġdid dwar il-proċedura ta’ ttestjar tal-emissjonijiet mill-evaporazzjoni, l-affermazzjoni mill-ġdid tat-tliet listi fil-Kompendju tar-Regolamenti Tekniċi Globali Kandidati, u deċiżjoni waħda ta’ kunsens dwar l-użu tat-terminu “NU GTR”.

               MEMORANDUM TA’ SPJEGAZZJONI

               1.KUNTEST TAL-PROPOSTA

               •Ir-raġunijiet u l-objettivi tal-proposta

               Fil-livell internazzjonali, il-Kummissjoni Ekonomika għall-Ewropa tan-Nazzjonijiet Uniti (NU/KEE) tiżviluppa rekwiżiti armonizzati, maħsubin biex ineħħu l-ostakli tekniċi fil-kummerċ tal-vetturi bil-mutur bejn il-Partijiet Kontraenti għall-Ftehim Rivedut tal-1958 u biex jiżguraw li vetturi bħal dawn joffru livell għoli ta’ sikurezza u ta’ protezzjoni ambjentali.

               B’konformità mad-Deċiżjoni tal-Kunsill 97/836/KE tas-27 ta’ Novembru 1997, l-Unjoni ssieħbet fil-Ftehim tal-Kummissjoni Ekonomika għall-Ewropa tan-Nazzjonijiet Uniti (“NU/KEE”) li jikkonċerna l-adozzjoni tal-preskrizzjonijiet tekniċi uniformi għall-vetturi bir-roti, tagħmir u partijiet liema jistgħu jkunu iffittjati ma’ u/jew ikunu użati ma’ vetturi bir-roti u l-kundizzjonijiet reċiproċi tal-approvazzjonijiet mogħtija fuq il-bażi ta’ dawn il-preskrizzjonijiet (“Ftehim Rivedut tal-1958”), u b’konformità mad-Deċiżjoni tal-Kunsill 2000/125/KE tal-31 ta’ Jannar 2000 dwar il-konklużjoni tal-Ftehim li jistabbilixxi Regolamenti Tekniċi Globali għall-vetturi bir-roti, apparat u partijiet li jistgħu jitwaħħlu u/jew jintużaw f’vetturi bir-roti (“Ftehim Parallel”), l-Unjoni ssieħbet fil-Ftehim Parallel.

               Il-laqgħat tal-Grupp ta’ Ħidma 29 (WP.29) tan-NU/KEE, jiġifieri l-Forum Dinji għall-Armonizzazzjoni tar-Regolamenti dwar il-Vetturi, isiru tliet darbiet fis-sena, f’Marzu, f’Ġunju u f’Novembru ta’ kull sena kalendarja. F’kull sessjoni tal-laqgħat, jiġu adottati Regolamenti ġodda tan-NU, emendi tar-Regolamenti tan-NU eżistenti jew tar-Regolamenti Tekniċi Globali tan-NU (UN GTRs), biex ikun jista’ jsir progress tekniku. Qabel kull laqgħa tad-WP.29, dawn l-emendi jiġu adottati minn wieħed mis-sitt gruppi ta’ ħidma (GRs) li huma attivi fid-WP.29.

               Sussegwentement, f’laqgħa tad-WP.29 jittieħed il-vot finali għall-adozzjoni tal-emendi, is-supplimenti u r-rettifiki, sakemm jintlaħaq il-kworum u jkun hemm maġġoranza kwalifikata fost il-partijiet kontraenti. L-UE hija parti kontraenti għal żewġ Ftehimiet (il-Ftehimiet tal-1958 u tal-1998) fid-WP.29. Kull darba titħejja Deċiżjoni tal-Kunsill imsejħa l-“megadeċiżjoni”, li tħaddan fiha l-lista ta’ Regolamenti, emendi, supplimenti u rettifiki, u tawtorizza lill-Kummissjoni tivvota f’isem l-Unjoni f’kull laqgħa tad-WP.29.

               Din id-Deċiżjoni tal-Kunsill tiddefinixxi l-pożizzjoni tal-Unjoni fil-votazzjoni dwar ir-Regolamenti, l-emendi, is-supplimenti u r-rettifiki sottomessi għall-votazzjoni fil-laqgħa tad-WP.29 ta’ Ġunju 2017, li se ssir bejn id-19 u t-23 ta’ Ġunju 2017.

               •Konsistenza mad-dispożizzjonijiet ta’ politika eżistenti fil-qasam tal-politika

               Din il-proposta tikkumplimenta u hija totalment konformi mal-politika tas-suq intern tal-Unjoni fir-rigward tal-industrija awtomobilistika.

               Is-sistema tad-WP.29 issaħħaħ l-armonizzazzjoni internazzjonali tal-istandards tal-vetturi. Il-Ftehim tal-1958 għandu rwol importanti f'dan l-għan għaliex il-manifatturi tal-UE jistgħu joperaw b'sett komuni ta’ Regolamenti ta’ approvazzjoni tat-tip bl-għarfien li l-prodott se jkun rikonoxxut mill-Partijiet Kontraenti bħala konformi mal-leġiżlazzjoni nazzjonali tagħhom. Din l-iskema ppermettiet li r-Regolament (KE) Nru 661/2009 dwar is-sikurezza ġenerali tal-vetturi bil-mutur iħassar aktar minn 50 Direttiva tal-UE u jissostitwihom bir-Regolamenti korrispondenti żviluppati skont il-Ftehim tal-1958.

               Approċċ simili ġie meħud mid-Direttiva 2007/46/KE, li ssostitwiet is-sistemi ta' approvazzjoni tal-Istati Membri bi proċedura ta’ approvazzjoni tal-Unjoni, u stabbiliet qafas armonizzat li fih id-dispożizzjonijiet amministrattivi u r-rekwiżiti tekniċi ġenerali għall-vetturi, għas-sistemi, għall-komponenti u għall-unitajiet tekniċi separati ġodda kollha. Dik id-Direttiva inkorporat ir-regolamenti tan-NU fis-sistema tal-UE tal-approvazzjoni tat-tip, bħala rekwiżiti għall-approvazzjoni tat-tip jew bħala alternattivi għal-leġiżlazzjoni tal-Unjoni. Minn meta ġiet adottata dik id-Direttiva, ir-Regolamenti tan-NU ġew inkorporati dejjem aktar fil-leġiżlazzjoni tal-Unjoni fil-qafas tal-approvazzjoni tat-tip tal-UE.

               •Konsistenza ma’ politiki oħrajn tal-Unjoni

               Is-sistema tad-WP.29 hija marbuta mal-politika tal-Unjoni dwar il-kompetittività, li fuqha din l-inizjattiva għandha impatt pożittiv. Din il-proposta hija konsistenti wkoll mal-politiki tal-Unjoni għat-trasport u l-enerġija, li jitqiesu sew fil-proċess għall-abbozzar u l-adozzjoni tar-Regolamenti tan-NU li jaqgħu taħt il-Ftehim tal-1958.

               2.BAŻI ĠURIDIKA, SUSSIDJARJETÀ U PROPORZJONALITÀ

               •Bażi ġuridika

               L-Artikolu 114 tat-Trattat dwar il-Funzjonament tal-Unjoni Ewropea, flimkien mal-Artikolu 218(9) tiegħu, jifformaw il-bażi ġuridika ta’ din il-proposta.

               •Sussidjarjetà

               L-Unjoni biss tista’ tivvota favur strumenti internazzjonali bħall-proposti għar-Regolamenti tan-NU, l-emendi tar-Regolamenti tan-NU u l-abbozzi tar-Regolamenti Tekniċi Globali u tinkorporahom fis-sistema tal-Unjoni tal-approvazzjoni tat-tip tal-vetturi bil-mutur. Dan mhux talli jipprevjeni l-frammentazzjoni tas-suq intern, iżda jiżgura wkoll standards ugwali ambjentali u tas-sikurezza madwar l-Unjoni. Joffri wkoll vantaġġi tal-ekonomiji ta’ skala: il-prodotti jistgħu jsiru għas-suq kollu tal-Unjoni u anki għas-suq internazzjonali, minflok ma jiġu manifatturati speċifikament biex tinkiseb l-approvazzjoni nazzjonali tat-tip għal kull Stat Membru.

               Għaldaqstant, din il-proposta hija konformi mal-prinċipju tas-sussidjarjetà.

               •Proporzjonalità

                  Din id-Deċiżjoni tal-Kunsill tawtorizza lill-Kummissjoni tivvota f'isem l-Unjoni u hija l-istrument proporzjonat skont l-Artikolu 5(1) tad-Deċiżjoni tal-Kunsill 97/836/KE sabiex tiġi ddefinita pożizzjoni unifikata tal-UE fin-NU/KEE fir-rigward tal-votazzjoni dwar id-dokumenti ta' ħidma proposti fl-aġenda tal-laqgħa tad-WP.29. Għaldaqstant, din il-proposta tikkonforma mal-prinċipju tal-proporzjonalità għaliex ma tmurx lil hinn minn dak li huwa meħtieġ biex jintlaħqu l-għanijiet li jiġi żgurat il-funzjonament kif suppost tas-suq intern, filwaqt li fl-istess ħin tipprovdi għal livell għoli ta’ sikurezza u protezzjoni pubblika.

               •Għażla tal-istrument

               L-użu ta’ Deċiżjoni tal-Kunsill huwa meħtieġ skont l-Artikolu 218(9) tat-TFUE sabiex jiġu stabbiliti l-pożizzjonijiet li għandhom jiġu adottati f’isem l-Unjoni f’korp stabbilit permezz ta’ ftehim internazzjonali.

               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT

               •Evalwazzjonijiet ex post/kontrolli tal-idoneità tal-leġiżlazzjoni eżistenti

               Mhux applikabbli.

               •Konsultazzjonijiet mal-partijiet ikkonċernati

               Mhux applikabbli.

               •Ġabra u użu tal-kompetenzi

               L-għarfien espert estern mhux rilevanti fil-każ ta’ din il-proposta. Madanakollu ġiet eżaminata mill-Kumitat Tekniku dwar il-Vetturi bil-Mutur.

               •Valutazzjoni tal-impatt

               Din il-proposta ma tistax tkun soġġetta għal valutazzjoni tal-impatt peress li mhix ta’ natura leġiżlattiva u l-ebda għażla ta' politika alternattiva mhi disponibbli jew possibbli.

               •Idoneità regolatorja u simplifikazzjoni

               F’termini ta’ piż amministrattiv, l-inizjattiva ma għandhiex riperkussjonijiet, għaliex ir-referenzi tal-emenda annessi ma’ din il-megadeċiżjoni mhux se jintroduċu rapportar ġdid jew obbligi amministrattivi oħra għall-intrapriżi, inklużi l-SMEs Anzi, it-tnaqqis tal-piż amministrattiv huwa fil-mira għaliex l-applikazzjoni ta’ rekwiżiti armonizzati fil-livell globali tippermetti lill-manifatturi jippreżentaw dokumentazzjoni ta’ approvazzjoni ta' sistemi u komponenti mhux biss fl-UE iżda anki fis-swieq tal-esportazzjoni minn Partijiet Kontraenti għall-Ftehim tal-1958 barra mill-UE.

               Il-proposta għandha impatt tassew pożittiv fuq il-kompetittività u l-kummerċ internazzjonali awtomobilistiku tal-UE. L-aċċettazzjoni ta’ regolamenti tal-vetturi armonizzati internazzjonalment mis-sħab kummerċjali tal-UE hija rikonoxxuta bħala l-aqwa mod kif jitneħħew ostakli mhux tariffarji għall-kummerċ u biex jinfetaħ u jitwessa’ l-aċċess għas-suq għall-intrapriżi awtomobilistiċi tal-UE.

               •Drittijiet fundamentali

               Il-proposta ma għandhiex konsegwenzi għall-protezzjoni tad-drittijiet fundamentali.

               4.IMPLIKAZZJONIJIET BAĠITARJI

               Din l-inizjattiva ma għandha l-ebda implikazzjoni baġitarja.

               5.ELEMENTI OĦRA

               •Pjanijiet ta’ implimentazzjoni u arranġamenti dwar il-monitoraġġ, l-evalwazzjoni u r-rapportar

               Mhux applikabbli.

               •Dokumenti ta’ spjegazzjoni (għad-direttivi)

               Mhux applikabbli.

               •Spjegazzjoni fid-dettall tad-dispożizzjonijiet speċifiċi tal-proposta

               Il-proposta tiddefinixxi l-pożizzjoni tal-Unjoni fil-votazzjoni dwar

               –il-proposti għall-emendi tar-Regolamenti tan-NU Nri 4, 6, 7, 14, 16, 19, 23, 30, 38, 48, 50, 51, 54, 55, 77, 80, 83, 87, 91, 98, 106, 112, 113, 119, 123, 129 u 143;

               –il-proposti għall-emendi tar-Regolamenti Tekniċi Globali tan-NU Nru 1 u 15;

               –il-proposta għal Regolament Tekniku Globali tan-NU ġdid dwar il-proċedura ta’ ttestjar tal-emissjonijiet mill-evaporazzjoni tal-Proċedura ta’ ttestjar armonizzata fuq livell dinji għall-vetturi ħfief (WLTP EVAP);

               –l-affermazzjoni mill-ġdid tal-listi Numru 11, Numru 12 u Numru 13 fil-Kompendju tar-Regolamenti Tekniċi Kandidati Globali tan-NU; u

               –d-deċiżjoni ta’ kunsens dwar l-użu tat-terminu “NU GTR” fid-dokumenti uffiċjali skont il-Ftehim tal-1998.

               2017/0106 (NLE)

               Proposta għal

               DEĊIŻJONI TAL-KUNSILL

               li tistabbilixxi l-pożizzjoni li għandha tiġi adottata f’isem l-Unjoni Ewropea fil-Kumitati rilevanti tal-Kummissjoni Ekonomika tan-Nazzjonijiet Uniti għall-Ewropa fir-rigward ta’ proposti għal emendi tar-Regolamenti tan-NU Nri 4, 6, 7, 14, 16, 19, 23, 30, 38, 48, 50, 51, 54, 55, 77, 80, 83, 87, 91, 98, 106, 112, 113, 119, 123, 129 u 143, iż-żewġ proposti għal emendi tar-Regolamenti Tekniċi Globali tan-NU 1 u 15, proposta għal Regolament Tekniku Globali tan-NU ġdid dwar il-proċedura ta’ ttestjar tal-emissjonijiet mill-evaporazzjoni, l-affermazzjoni mill-ġdid tat-tliet listi fil-Kompendju tar-Regolamenti Tekniċi Globali Kandidati, u deċiżjoni waħda ta’ kunsens dwar l-użu tat-terminu “NU GTR”.

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 114, flimkien mal-Artikolu 218(9) tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)B’konformità mad-Deċiżjoni tal-Kunsill 97/836/KE
                  1
               , l-Unjoni ssieħbet fil-Ftehim tal-Kummissjoni Ekonomika għall-Ewropa tan-Nazzjonijiet Uniti (NU/KEE) li tikkonċerna l-adozzjoni tal-preskrizzjonijiet tekniċi uniformi għall-vetturi bir-roti, tagħmir u partijiet liema jistgħu jkunu ffittjati ma’ u/jew ikunu wżati ma’ vetturi bir-roti u l-kundizzjonijiet reċiproċi tal-approvazzjonijiet mogħtija fuq il-bażi ta’ dawk il-preskrizzjonijiet (“Ftehim Rivedut tal-1958”).

               (2)B’konformità mad-Deċiżjoni tal-Kunsill 2000/125/KE
                  2
               , l-Unjoni ssieħbet fil-Ftehim fir-rigward tal-istabbiliment ta’ regolamenti tekniċi globali għall-vetturi bir-roti, apparat u partijiet li jistgħu jitwaħħlu u/jew jintużaw f'vetturi bir-roti (“Ftehim Parallel”).

               (3)Id-Direttiva 2007/46/KE tal-Parlament Ewropew u tal-Kunsill
                  3
                issostitwiet is-sistemi tal-approvazzjoni tal-Istati Membri bi proċedura tal-approvazzjoni tal-Unjoni, u stabbiliet qafas armonizzat li fih id-dispożizzjonijiet amministrattivi u r-rekwiżiti tekniċi ġenerali għall-vetturi, għas-sistemi, għall-komponenti u għall-unitajiet tekniċi separati ġodda kollha. Dik id-Direttiva inkorporat regolamenti adottati taħt il-Ftehim Rivedut tal-1958 (minn hawn ’il quddiem imsejħa “ir-Regolamenti tan-NU”) fis-sistema tal-UE tal-approvazzjoni tat-tip, bħala rekwiżiti għall-approvazzjoni tat-tip jew bħala alternattivi għal-leġiżlazzjoni tal-Unjoni. Minn meta ġiet adottata dik id-Direttiva, ir-regolamenti tan-NU ġew inkorporati dejjem aktar fil-leġiżlazzjoni tal-Unjoni fil-qafas tal-approvazzjoni tat-tip tal-UE.

               (4)Fid-dawl tal-esperjenza u l-iżviluppi tekniċi, ir-rekwiżiti marbuta ma’ ċerti elementi jew fatturi koperti bir-Regolamenti tan-NU Nri 4, 6, 7, 14, 16, 19, 23, 30, 38, 48, 50, 51, 54, 55, 77, 80, 83, 87, 91, 98, 106, 112, 113, 119, 123, 129 u 143, kif ukoll bir-Regolamenti Globali Tekniċi tan-NU (GTR) Nru 1 u 15, jenħtieġ li jiġu adattati skont il-progress tekniku.

               (5)Sabiex jiġu stabbiliti dispożizzjonijiet uniformi dwar proċess ta’ ttestjar tal-emissjonijiet mill-evaporazzjoni tal-Proċedura ta’ ttestjar armonizzata fuq livell dinji għall-vetturi ħfief (WLTP EVAP), jenħtieġ li jiġi adottat Regolament Tekniku Globali tan-NU ġdid (GTR).

               (6)Fuq talba tal-Aġenzija għall-Protezzjoni tal-Ambjent tal-Istati Uniti tal-Amerika u l-Amministrazzjoni għas-Sikurezza tat-Traffiku fit-Toroq Pubbliċi, sabiex iżommu l-listi tagħhom Numru 11, Numru 12 u Numru 13 bħala kandidati fil-Kompendju tar-Regolamenti Tekniċi Kandidati Globali tan-NU, jenħtieġ li dawk il-listi jiġu affermati mill-ġdid.

               (7)Sabiex jiġi allinjat il-format tat-termini ma’ termini simili użati skont il-ftehim ekwivalenti, bħal dak tal-Ftehim tal-1958, u għaldaqstant biex tittejjeb l-implimentazzjoni tal-Ftehim tal-1998 u mhux biex jiġi emedat, jenħtieġ li t-terminu “NU GTR” jintuża fid-dokumenti uffiċjali skont il-Ftehim tal-1998.

               (8)Huwa xieraq li tiġi stabbilita l-pożizzjoni li trid tiġi adottata f’isem l-Unjoni fi ħdan il-Kumitati rilevanti tan-NU/KEE, jiġifieri l-Kumitat Amministrattiv tal-Ftehim Rivedut tal-1958 u l-Kumitat Eżekuttiv tal-Ftehim Parallel, fir-rigward tal-adozzjoni tal-atti tan-NU msemmija hawn fuq,

               ADOTTA DIN ID-DEĊIŻJONI:

               Artikolu 1

               Il-pożizzjoni li għandha tiġi adottata f’isem l-Unjoni fil-Kumitat Amministrattiv tal-Ftehim Rivedut tal-1958 u l-Kumitat Eżekuttiv tal-Ftehim Parallel matul il-perjodu mid-19 sat-23 ta’ Ġunju 2017 għandha tkun ta’ vot favur il-proposti elenkati fl-Anness ta’ din id-Deċiżjoni.

               Artikolu 2

               Din id-Deċiżjoni għandha tidħol fis-seħħ fil-jum tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  Id-Deċiżjoni tal-Kunsill 97/836/KE tas-27 ta’ Novembru 1997 bil-ħsieb tal-adeżjoni tal-Komunità Ewropea mal-Ftehim tal-Kummissjoni Ekonomika tan-Nazzjonijiet Uniti għall-Ewropa li tikkonċerna l-adozzjoni tal-preskrizzjonijiet tekniċi uniformi għall-vetturi bir-roti, tagħmir u partijiet liema jistgħu jkunu ffittjati ma' u/jew ikunu użati ma’ vetturi bir-roti u l-kundizzjonijiet reċiproċi tal-approvazzjonijiet mogħtija fuq il-bażi ta’ dawn il-preskrizzjonijiet (“Ftehim Rivedut tal-1958”) (ĠU L 346, 17.12.1997, p. 78).

                     (2)
                  Id-Deċiżjoni tal-Kunsill 2000/125/KE tal-31 ta’ Jannar 2000 dwar il-konklużjoni tal-Ftehim li jistabbilixxi regolamenti tekniċi globali għall-vetturi bir-roti, apparat u partijiet li jistgħu jitwaħħlu u/jew jintużaw f’vetturi bir-roti (“Ftehim Parallel”) (ĠU L 35, 10.2.2000, p. 12).

                     (3)
                  Id-Direttiva 2007/46/KE tal-Parlament Ewropew u tal-Kunsill tal-5 ta’ Settembru 2007 li tistabbilixxi kwadru għall-approvazzjoni ta’ vetturi bil-mutur u l-karrijiet tagħhom, u ta' sistemi, komponenti u unitajiet tekniċi separati maħsuba għal tali vetturi (Direttiva Kwadru) (ĠU L 263, 9.10.2007, p. 1).

    ---documentbreak---

               IL-KUMMISSJONI EWROPEA
            Brussell, 29.5.2017
            COM(2017) 267 final
            ANNESS
            tal-
            Proposta għal Deċiżjoni tal-Kunsill
            li tistabbilixxi l-pożizzjoni li għandha tiġi adottata f’isem l-Unjoni Ewropea fil-Kumitati rilevanti tal-Kummissjoni Ekonomika tan-Nazzjonijiet Uniti għall-Ewropa fir-rigward ta’ proposti għal emendi tar-Regolamenti tan-NU Nri 4, 6, 7, 14, 16, 19, 23, 30, 38, 48, 50, 51, 54, 55, 77, 80, 83, 87, 91, 98, 106, 112, 113, 119, 123, 129 u 143, iż-żewġ proposti għal emendi tar-Regolamenti Tekniċi Globali tan-NU 1 u 15, proposta għal Regolament Tekniku Globali tan-NU ġdid dwar il-proċedura ta’ ttestjar tal-emissjonijiet mill-evaporazzjoni, l-affermazzjoni mill-ġdid tat-tliet listi fil-Kompendju tar-Regolamenti Tekniċi Globali Kandidati, u deċiżjoni waħda ta’ kunsens dwar l-użu tat-terminu “NU GTR”.

               ANNESS

                        Reg #

                        Punt tal-aġenda

                        Titolu tal-punt tal-aġenda

                        Referenza tad-dokument

                        4

                        4.10.1

                        Proposta għas-Suppliment 19 tar-Regolament Nru 4 (Illuminazzjoni tal-pjanċi tar-reġistrazzjoni ta’ wara)

                        ECE/TRANS/WP.29/2017/72

                        6

                        4.10.2

                        Proposta għas-Suppliment 28 tas-serje ta’ emendi 01 tar-Regolament Nru 6 (Indikaturi tad-direzzjoni)

                        ECE/TRANS/WP.29/2017/73

                        6

                        4.10.3

                        Proposta għas-Suppliment 29 tas-serje ta’ emendi 01 tar-Regolament Nru 6 (Indikaturi tad-direzzjoni)

                        ECE/TRANS/WP.29/2017/74

                        7

                        4.10.4

                        Proposta għas-Suppliment 27 tas-serje ta’ emendi 02 tar-Regolament Nru 7 (Fanali tal-pożizzjoni, tal-waqfien u tax-xifer aħħari)

                        ECE/TRANS/WP.29/2017/75

                        14

                        4.6.1

                        Proposta għas-Suppliment 8 tas-serje ta’ emendi 07 tar-Regolament Nru 14 (Ankraġġi taċ-ċinturini tas-sikurezza)

                        ECE/TRANS/WP.29/2017/58

                        16

                        4.6.2

                        Proposta għas-Suppliment 9 tas-serje 06 ta’ emendi tar-Regolament Nru 16 (Ċinturini tas-sikurezza)

                        ECE/TRANS/WP.29/2017/59

                        16

                        4.6.3

                        Proposta għas-Suppliment 1 tas-serje 07 ta’ emendi tar-Regolament Nru 16 (Ċinturini tas-sikurezza)

                        ECE/TRANS/WP.29/2017/60

                        19

                        4.10.5

                        Proposta għas-Suppliment 10 tas-serje ta’ emendi 04 tar-Regolament Nru 19 (Fanali taċ-ċpar ta’ quddiem)

                        ECE/TRANS/WP.29/2017/76

                        23

                        4.10.6

                        Proposta għas-Suppliment 22 tar-Regolament Nru 23 (Fanali tar-rivers u fanali tal-manuvrar)

                        ECE/TRANS/WP.29/2017/77

                        30

                        4.8.4

                        Proposta għas-Suppliment 19 tas-serje 02 ta’ emendi tar-Regolament Nru 30 (Tajers għall-karozzi tal-passiġġieri u l-karrijiet tagħhom)

                        ECE/TRANS/WP.29/2017/105

                        38

                        4.10.7

                        Proposta għas-Suppliment 19 tar-Regolament Nru 38 (Fanali taċ-ċpar ta’ wara)

                        ECE/TRANS/WP.29/2017/78

                        48

                        4.10.8

                        Proposta għas-Suppliment 9 tas-serje 06 ta’ emendi tar-Regolament Nru 48 (Installazzjoni tad-dawl u tal-apparat għas-sinjalar bid-dawl)

                        ECE/TRANS/WP.29/2017/79

                        48

                        4.10.16

                        Proposta għas-Suppliment 11 tas-serje 05 ta’ emendi tar-Regolament Nru 48 (Installazzjoni tad-dawl u tal-apparat għas-sinjalar bid-dawl)

                        ECE/TRANS/WP.29/2017/106

                        50

                        4.10.9

                        Proposta għas-Suppliment 19 tar-Regolament Nru 50 (Fanali tal-pożizzjoni, tal-waqfien, ta’ indikazzjoni tad-direzzjoni għall-mopeds u l-muturi)

                        ECE/TRANS/WP.29/2017/80

                        50

                        4.10.10

                        Proposta għas-Suppliment 20 tar-Regolament Nru 50 (Fanali tal-pożizzjoni, tal-waqfien, ta’ indikazzjoni tad-direzzjoni għall-mopeds u l-muturi)

                        ECE/TRANS/WP.29/2017/81

                        51

                        4.9.1

                        Proposta għas-Suppliment 2 tas-serje 03 ta’ emendi tar-Regolament Nru 51 (Il-ħoss tal-vetturi tal-kategoriji M u N)

                        ECE/TRANS/WP.29/2017/71

                        54

                        4.8.1

                        Proposta għas-Suppliment 22 tar-Regolament Nru 54 (Tajers għal vetturi kummerċjali u l-karrijiet tagħhom)

                        ECE/TRANS/WP.29/2017/68

                        55

                        4.8.2

                        Proposta għas-Suppliment 7 tas-serje ta’ emendi 01 tar-Regolament Nru 55 (Akkoppjament Mekkaniku)

                        ECE/TRANS/WP.29/2017/69

                        77

                        4.10.11

                        Proposta għas-Suppliment 18 tar-Regolament Nru 77 (Fanali tal-ipparkjar)

                        ECE/TRANS/WP.29/2017/82

                        80

                        4.6.4

                        Proposta għas-Suppliment 3 tas-serje ta’ emendi 03 tar-Regolament Nru 80 (Saħħa tas-sits u l-ankoraġġi tagħhom (xarabankijiet))

                        ECE/TRANS/WP.29/2017/61

                        83

                        4.7.1

                        Proposta għas-Suppliment 10 tas-serje ta’ emendi 06 tar-Regolament Nru 83 (Emissjonijiet tal-vetturi tal-kategoriji M1 u N1)

                        ECE/TRANS/WP.29/2017/64

                        83

                        4.7.2

                        Proposta għas-Suppliment 6 tas-serje ta’ emendi 07 tar-Regolament Nru 83 (Emissjonijiet tal-vetturi tal-kategoriji M1 u N1)

                        ECE/TRANS/WP.29/2017/65

                        87

                        4.10.12

                        Proposta għas-Suppliment 20 tar-Regolament Nru 87 (Fanali tas-sewqan ta’ binhar)

                        ECE/TRANS/WP.29/2017/83

                        91

                        4.10.13

                        Proposta għas-Suppliment 17 tar-Regolament Nru 91 (Fanali tal-immarkar tal-ġenb)

                        ECE/TRANS/WP.29/2017/84

                        98

                        4.10.14

                        Proposta għas-Suppliment 9 tas-serje ta’ emendi 01 tar-Regolament Nru 98 (Fanali ta’ quddiem b’sorsi tad-dawl li jarmu l-gass)

                        ECE/TRANS/WP.29/2017/85

                        106

                        4.8.3

                        Proposta għas-Suppliment 15 tar-Regolament Nru 106 (Tajers agrikoli)

                        ECE/TRANS/WP.29/2017/70

                        112

                        4.10.15

                        Proposta għas-Suppliment 8 tas-serje ta’ emendi 01 tar-Regolament Nru 112 (Fanali ta’ quddiem li jitfgħu raġġ baxx asimmetriku)

                        ECE/TRANS/WP.29/2017/86

                        113

                        4.10.19

                        Proposta għas-serje ta’ emendi 02 tar-Regolament Nru 113 (Fanali ta’ quddiem li jitfgħu raġġ baxx simmetriku)

                        ECE/TRANS/WP.29/2017/87

                        119

                        4.10.17

                        Proposta għas-Suppliment 6 tas-serje ta’ emendi 01 tar-Regolament Nru 119 (Fanali għall-kantunieri)

                        ECE/TRANS/WP.29/2017/88

                        123

                        4.10.18

                        Proposta għas-Suppliment 9 tas-serje 01 ta’ emendi tar-Regolament Nru 123 (Sistemi adattivi tad-dawl ta’ quddiem (AFS))

                        ECE/TRANS/WP.29/2017/89

                        129

                        4.6.5

                        Proposta għas-Suppliment 2 tas-serje 01 ta’ emendi tar-Regolament Nru 129 (Sistemi Msaħħa ta’ Trażżin għat-Tfal)

                        ECE/TRANS/WP.29/2017/62

                        129

                        4.6.6

                        Proposta għas-Suppliment 1 tas-serje 02 ta’ emendi tar-Regolament Nru 129 (Sistemi Msaħħa ta’ Trażżin għat-Tfal)

                        ECE/TRANS/WP.29/2017/63

                        143

                        4.7.3

                        Proposta għas-Suppliment 1 tal-verżjoni oriġinali tar-Regolament Nru 143 (Sistemi ta’ modifika ta’ magna tqila li tuża żewġ tipi ta’ fjuwil (HDDF-ERS))

                        ECE/TRANS/WP.29/2017/66

                        GTR #

                        Punt tal-aġenda

                        Titolu tal-punt tal-aġenda

                        Referenza tad-dokument

                        GTR 1

                        14.2

                        Proposta għall-Emenda 2 tar-Regolament tekniku globali Nru 1 (Serraturi tal-bibien u komponenti għaż-żamma tal-bibien)

                        ECE/TRANS/WP.29/2017/97

                        GTR 15

                        14.3

                        Proposta għall-Emenda 2 tar-Regolament tekniku globali Nru 15 (Proċeduri ta’ Ttestjar armonizzata fuq Livell Dinji għall-Vetturi Ħfief (WLTP))

                        ECE/TRANS/WP.29/2017/98

                        GTR ġdid

                        14.1

                        Proposta għal Regolament tekniku globali (NU GTR) ġdid dwar il-proċedura ta’ ttestjar tal-emissjonijiet mill-evaropazzjoni għal Proċedura ta’ Ttestjar armonizzata fuq Livell Dinji għall-Vetturi Ħfief (WLTP EVAP)

                        ECE/TRANS/WP.29/2017/94

                        Punt tal-aġenda

                        Titolu tal-punt tal-aġenda

                        Referenza tad-dokument

                        15.1.

                        Lista Nru 13 (affermazzjoni mill-ġdid tal-lista): Il-Programm għar-Reviżjonijiet u ż-Żidiet tat-Tikketta tal-Ekonomija tal-Fjuwil għall-Vettura bil-Mutur tal-Aġenzija għall-Protezzjoni tal-Ambjent tal-Istati Uniti tal-Amerika u l-Amministrazzjoni għas-Sikurezza tat-Traffiku fit-Toroq Pubbliċi u d-Dipartiment tat-Trasport: Tikketti tal-Ekonomija tal-Fjuwil u tal-Ambjent ġodda għal Vetturi ta’ Ġenerazzjoni Ġdida

                        ECE/TRANS/WP.29/2017/57

                        15.2

                        Lista Nru 12 (affermazzjoni mill-ġdid tal-lista): Il-Programmi għall-Istandards tal-Emissjonijiet tal-Gassijiet Serra u l-Istandards għall-Effiċjenza fil-Fjuwil għal Magni u Vetturi Medji u Tqal tal-Aġenzija għall-Protezzjoni tal-Ambjent tal-Istati Uniti tal-Amerika u l-Amministrazzjoni għas-Sikurezza tat-Traffiku fit-Toroq Pubbliċi u d-Dipartiment tat-Trasport

                        ECE/TRANS/WP.29/2017/100

                        15.3

                        Lista Nru 11 (affermazzjoni mill-ġdid tal-lista): Il-programmi għall-istandards tal-emissjonijiet tal-gassijiet serra għal vetturi ħfief u l-Istandards Medji u Korporattivi għall-Ekonomija fil-Fjuwil tal-Aġenzija għall-Protezzjoni tal-Ambjent tal-Istati Uniti tal-Amerika u d-Dipartiment tat-Trasport

                        ECE/TRANS/WP.29/2017/101

                        16

                        Proposta għal deċiżjoni dwar l-użu tat-terminu “NU GTR” fid-dokumenti uffiċjali skont il-Ftehim tal-1998

                        ECE/TRANS/WP.29/2017/102


               IL-KUMMISSJONI EWROPEA
            Brussell, 18.12.2015
            COM(2015) 664 final
            2015/0304(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tiġi adottata f’isem l-Unjoni Ewropea fil-Kumitat tal-Kontroll tal-Istat tal-Port tal-Memorandum ta’ Qbil ta’ Pariġi dwar il-Kontroll mill-Istat tal-Port

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

               Ir-reġim tal-UE dwar il-kontroll tal-Istat tal-Port (PSC) huwa mogħti fid-Direttiva 2009/16/KE
                  1
                (kif emendata), li fasslet mill-ġdid il-leġiżlazzjoni preċedenti tal-UE f’dan il-qasam li kien ilha fis-seħħ mill-1995 u li kompliet saħħitha. Ir-reġim tal-UE ġie bbażat fuq l-istruttura li kienet teżisti qabel tal-Memorandum ta’ Qbil ta’ Pariġi dwar il-Kontroll mill-Istat tal-Port, li ilu jeżisti sa mill-1982. Id-Direttiva 2009/16/KE (kif emendata) tinkludi l-proċeduri u l-għodod tal-Memorandum ta’ Qbil ta’ Pariġi. L-Istati Membri marittimi kollha tal-UE, kif ukoll il-Kanada, ir-Russja, l-Iżlanda u n-Norveġja huma membri tal-Memorandum ta’ Qbil ta’ Pariġi.  L-Unjoni Ewropea mhijiex membru tal-Memorandum ta’ Qbil ta’ Pariġi.

               Mill-1 ta’ Jannar 2011 ’il quddiem daħal fis-seħħ reġim ġdid ta’ spezzjoni għall-Kontroll tal-Istat tal-Port, kemm fl-UE kif ukoll fl-oqfsa tal-Memorandum ta’ Qbil ta’ Pariġi.  Sabiex ir-reġim il-ġdid ta’ spezzjoni jiffunzjona, iridu jittieħdu għadd ta’ deċiżjonijiet kull sena fil-kuntest tal-Memorandum ta’ Qbil ta’ Pariġi. Dawn id-deċiżjonijiet jittieħdu b’kunsens waqt il-laqgħa annwali tal-“Kumitat tal-Kontroll tal-Istat tal-Port” (il-PSCC), li ssir kull sena f’Mejju. Bis-saħħa tad-Direttiva 2009/16/KE, id-deċiżjonijiet li jieħu l-korp kompetenti x-xieraq tal-Memorandum ta’ Qbil ta’ Pariġi jorbtu wkoll lill-Istati Membri tal-UE.

               Skont l-Artikolu 218(9) tat-Trattat dwar il-Funzjonament tal-Unjoni Ewropea, il-pożizzjoni li għandha tiġi adottata f’isem l-Unjoni f’organizzazzjonijiet internazzjonali bħall-Memorandum ta’ Qbil ta’ Pariġi meta dawn jintalbu jadottaw atti li jkollhom effetti legali trid tiġi adottata permezz ta’ Deċiżjoni tal-Kunsill fuq proposta tal-Kummissjoni.

               Qed jiġi propost li l-pożizzjoni tal-UE għall-PSCC tiġi stabbilita skont approċċ b’żewġ livelli. Deċiżjoni tal-Kunsill tistipula l-prinċipji ta’ gwida u l-orjentazzjonijiet tal-pożizzjoni tal-Unjoni fuq bażi multiannwali, filwaqt li minn hemm ’il quddiem din tiġi aġġustata għal kull laqgħa annwali tal-PSCC permezz ta’ dokumenti informali tal-Kummissjoni li jridu jiġu diskussi mill-Grupp ta’ Ħidma tal-Kunsill dwar it-Trasport. Din il-proposta għandha l-għan li tistabbilixxi l-pożizzjoni tal-Unjoni għall-PSCC għall-perjodu mill-2016 sal-2019. Barra minn hekk, għandha l-għan li tinkorpora l-prinċipji u l-orjentazzjonijiet tal-politika tal-Unjoni Ewropea biex ittejjeb is-sikurezza marittima, il-prevenzjoni tat-tniġġis u l-kundizzjonijiet tal-għajxien u tax-xogħol abbord. Il-pożizzjoni tal-Unjoni tqis ukoll id-dispożizzjonijiet tat-Trattat ta’ Lisbona.

               Il-Kummissjoni qed tipproponi li jittieħed dan l-approċċ minħabba l-karatteristiċi tal-proċess tat-teħid tad-deċiżjonijiet tal-Memorandum ta’ Qbil ta’ Pariġi. Ir-regoli interni tal-Memorandum ta’ Qbil ta’ Pariġi jistipulaw li l-membri tiegħu u t-task forces inkarigati mill-iżvilupp ta’ linji gwida u tal-istruzzjonijiet iridu jressqu d-dokumenti tagħhom sa data li tkun sitt ġimgħat qabel il-laqgħa tal-PSCC. Huwa biss f’dak il-punt li d-dokumenti kollha mibgħuta jkunu disponibbli u li l-Kummissjoni tkun tista’ tibda l-analiżi tagħha bil-għan li tħejji proposta għal pożizzjoni kkoordinata tal-Unjoni skont l-Artikolu 218(9) tat-TFUE, li mbagħad ikollha tiġi adottata mill-Kunsill. Billi ftit ikun hemm żmien biex issir din l-analiżi u biex titħejja l-proposta tal-Kummissjoni u biex il-Kunsill jadottaha, il-proċess biex tiġi speċifikata l-pożizzjoni tal-Unjoni minn sena għall-oħra huwa mogħti fl-Anness 2. Din id-Deċiżjoni għandha tkopri l-perjodu mill-2016 sal-2019.

               2. L-ELEMENTI LEGALI TAL-PROPOSTA

               Din id-Deċiżjoni hija bbażata fuq it-Trattat dwar il-Funzjonament tal-Unjoni Ewropea, u b’mod partikulari fuq l-Artikolu 100(2), flimkien mal-Artikolu 218(9) tiegħu, li jipprevedi li l-Kunsill, fuq proposta tal-Kummissjoni, għandu jadotta deċiżjoni li tistabbilixxi l-pożizzjonijiet li għandhom jiġu adottati f’isem l-Unjoni f’korp stabbilit fi ftehim meta dak il-korp jintalab jadotta atti li jkollhom effetti legali. Dan japplika għall-pożizzjoni li l-Istati Membri għandhom jadottaw f’isem l-Unjoni fil-PSCC tal-Memorandum ta’ Qbil ta’ Pariġi.

               Id-Direttiva 2009/16/KE tal-Parlament Ewropew u tal-Kunsill tat-23 ta’ April 2009 dwar il-kontroll tal-Istat tal-Port (kif emendata) hija l-bażi legali li tistabbilixxi l-prinċipji li l-Istati Membri għandhom iħarsu fil-PSCC tal-Memorandum ta’ Qbil ta’ Pariġi.

               2015/0304 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li għandha tiġi adottata f’isem l-Unjoni Ewropea fil-Kumitat tal-Kontroll tal-Istat tal-Port tal-Memorandum ta’ Qbil ta’ Pariġi dwar il-Kontroll mill-Istat tal-Port

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikulari l-Artikoli 100 u 218(9) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)Is-sikurezza marittima, il-prevenzjoni tat-tniġġis u l-kundizzjonijiet tal-għajxien u tax-xogħol abbord jistgħu jittejbu b’mod effettiv jekk jitnaqqsu b’mod drastiku l-vapuri ta’ kwalità inferjuri mill-ibħra tal-Unjoni Ewropea billi jiġu applikati b’mod strett il-Konvenzjonijiet, il-kodiċijiet u r-riżoluzzjonijiet internazzjonali.

               (2)Filwaqt li l-Istat tal-bandiera għandu r-responsabbiltà primarja għall-monitoraġġ tal-konformità tal-bastimenti mal-istandards internazzjonali għas-sikurezza, għall-prevenzjoni tat-tniġġis u għall-kundizzjonijiet tal-għajxien u tax-xogħol abbord, ir-responsabbiltà għaż-żamma tal-kundizzjoni tal-bastiment u tat-tagħmir tiegħu wara l-istħarriġ biex dawn ikunu konformi mar-rekwiżiti tal-Konvenzjonijiet applikabbli għall-bastiment hija tal-kumpanija tal-bastiment. Madankollu, għadd ta’ Stati tal-bandiera naqsu b’mod serju milli jimplimentaw u jinfurzaw l-istandards internazzjonali.

               (3)Għaldaqstant, bħala t-tieni linja ta’ difiża kontra t-trasport marittimu ta’ kwalità inferjuri, il-monitoraġġ tal-konformità mal-istandards internazzjonali tas-sikurezza, tal-prevenzjoni tat-tniġġis u tal-kundizzjonijiet tal-għajxien u tax-xogħol abbord għandu jiġi żgurat ukoll mill-Istati tal-port, filwaqt li jiġi rrikonoxxut li l-ispezzjoni ta’ kontroll li jagħmel l-Istat tal-port mhijiex stħarriġ u li l-formoli rilevanti tal-ispezzjoni mhumiex ċertifikati tal-istat ta’ navigabbiltà tal-bastiment. Approċċ armonizzat għall-infurzar effettiv ta’ dawn l-istandards internazzjonali min-naħa tal-Istati Membri kostali tal-UE b’rabta mal-vapuri li jbaħħru fl-ilmijiet li jaqgħu taħt il-ġurisdizzjoni tagħhom u li jkunu qed jużaw il-portijiet tagħhom għandu jevita t-tgħawwiġ tal-kompetizzjoni.

               (4)Id-Direttiva 2009/16/KE
                  2
                (kif emendata) tistabbilixxi r-reġim tal-UE dwar il-kontroll tal-Istat tal-Port u tifformula mill-ġdid il-leġiżlazzjoni preċedenti tal-UE f’dan il-qasam, li ilha fis-seħħ mill-1995, u ssaħħaħha. Ir-reġim tal-UE huwa bbażat fuq l-istruttura li kienet teżisti qabel tal-Memorandum ta’ Qbil ta’ Pariġi dwar il-Kontroll mill-Istat tal-Port, li huwa organizzazzjoni internazzjonali li ilha teżisti sa mill-1982.

               (5)F’dak li għandu x’jaqsam mal-Istati Membri tal-UE, id-Direttiva 2009/16/KE iġġib il-proċeduri, l-għodod u l-ħidma tal-Memorandum ta’ Qbil ta’ Pariġi dwar il-Kontroll mill-Istat tal-Port b’mod effettiv fil-kamp ta’ applikazzjoni tal-liġi tal-UE. Bis-saħħa tad-Direttiva 2009/16/KE, id-deċiżjonijiet li jieħu l-korp kompetenti x-xieraq tal-Memorandum ta’ Qbil ta’ Pariġi dwar il-Kontroll mill-Istat tal-Port jorbtu wkoll lill-Istati Membri tal-UE.

               (6)Il-Kumitat tal-Kontroll tal-Istat tal-Port tal-Memorandum ta’ Qbil ta’ Pariġi dwar il-Kontroll mill-Istat tal-Port jiltaqa’ ta’ kull sena u matul id-deliberazzjonijiet tiegħu jiddeċiedi dwar għadd ta’ punti li jkunu fuq l-aġenda li huma meħtieġa għat-tħaddim tad-Direttiva 2009/16/KE.

               (7)Skont l-Artikolu 218(9) tat-Trattat dwar il-Funzjonament tal-Unjoni Ewropea, il-pożizzjoni li għandha tiġi adottata f’isem l-Unjoni f’organizzazzjonijiet internazzjonali meta dawn jintalbu jadottaw atti li jkollhom effetti legali trid tiġi adottata permezz ta’ Deċiżjoni tal-Kunsill fuq proposta tal-Kummissjoni.

               (8)Ir-regoli interni tal-Memorandum ta’ Qbil ta’ Pariġi jistipulaw li l-membri tiegħu u t-task forces inkarigati mill-iżvilupp ta’ linji gwida u tal-istruzzjonijiet iridu jressqu d-dokumenti tagħhom sa data li tkun sitt ġimgħat qabel il-laqgħa tal-PSCC. Huwa biss f’dak il-punt li d-dokumenti kollha mibgħuta jkunu disponibbli u li l-Kummissjoni tkun tista’ tibda l-analiżi tagħha bil-għan li tħejji proposta għal pożizzjoni kkoordinata tal-Unjoni skont l-Artikolu 218(9) tat-TFUE. Billi ftit ikun hemm żmien biex issir din l-analiżi u biex tiġi adottata proposta, jeħtieġ li jiġu stabbiliti l-prinċipji ta’ gwida u l-orjentazzjonijiet tal-pożizzjoni tal-Unjoni fuq bażi multiannwali, flimkien mal-qafas għall-ispeċifikazzjoni tal-pożizzjoni tal-Unjoni minn sena għall-oħra.

               (9)Din id-Deċiżjoni għandha tkopri l-perjodu mill-2016 sal-2019,

               ADOTTA DIN ID-DEĊIŻJONI:

               Artikolu 1

               Il-pożizzjoni li għandha tieħu l-Unjoni Ewropea fil-laqgħa annwali tal-Kumitat tal-Kontroll tal-Istat tal-Port tal-Memorandum ta’ Qbil ta’ Pariġi dwar il-Kontroll mill-Istat tal-Port meta dak il-korp jintalab jadotta deċiżjonijiet li jkollhom effetti legali hija mogħtija fl-Anness 1 ta’ din id-Deċiżjoni.

               Artikolu 2

               L-ispeċifikazzjoni tal-pożizzjoni tal-Unjoni minn sena għall-oħra li għandha tittieħed waqt il-laqgħa annwali tal-Kumitat tal-Kontroll tal-Istat tal-Port tal-Memorandum ta’ Qbil ta’ Pariġi dwar il-Kontroll mill-Istat tal-Port għandha ssir skont l-Anness 2 ta’ din id-Deċiżjoni.

               Artikolu 3

               Il-Kunsill għandu jivvaluta u, fejn ikun xieraq, jirrevedi l-pożizzjoni tal-Unjoni mogħtija fl-Anness 1 ta’ din id-Deċiżjoni fuq proposta tal-Kummissjoni l-iktar tard għal-laqgħa annwali tal-Kumitat tal-Kontroll tal-Istat tal-Port tal-Memorandum ta’ Qbil ta’ Pariġi dwar il-Kontroll mill-Istat tal-Port li se ssir fl-2020.

               Artikolu 4

               Din id-Deċiżjoni tidħol fis-seħħ fl-1 ta’ Jannar 2016.

               Magħmul fi Brussell,

                     Għall-Kunsill

                     Il-President

                     (1)
                  Id-Direttiva 2009/16/KE tal-Parlament Ewropew u tal-Kunsill tat-23 ta’ April 2009 dwar il-kontroll tal-Istat tal-Port (ĠU L 131, 28.5.2009, p. 57).

                     (2)
                  ĠU L 131, 28.5.2009, p. 57.

    ---documentbreak---

               IL-KUMMISSJONI EWROPEA
            Brussell, 18.12.2015
            COM(2015) 664 final
            ANNESS
            Il-pożizzjoni tal-Unjoni fil-Memorandum ta’ Qbil ta’ Pariġi dwar il-Kontroll mill-Istat tal-Port
            tal-
            Proposta għal Deċiżjoni tal-Kunsill
            dwar il-pożizzjoni li għandha tiġi adottata f’isem l-Unjoni Ewropea fil-Kumitat tal-Kontroll tal-Istat tal-Port tal-Memorandum ta’ Qbil ta’ Pariġi dwar il-Kontroll mill-Istat tal-Port

               ANNESS

               Il-pożizzjoni tal-Unjoni fil-Memorandum ta’ Qbil ta’ Pariġi dwar il-Kontroll mill-Istat tal-Port

               tal-

               Proposta għal Deċiżjoni tal-Kunsill

               dwar il-pożizzjoni li għandha tiġi adottata f’isem l-Unjoni Ewropea fil-Kumitat tal-Kontroll tal-Istat tal-Port tal-Memorandum ta’ Qbil ta’ Pariġi dwar il-Kontroll mill-Istat tal-Port

               Prinċipji ta’ gwida

               Fil-qafas tal-Memorandum ta’ Qbil ta’ Pariġi dwar il-Kontroll mill-Istat tal-Port, l-Unjoni għandha:

               a)
                     taġixxi skont l-għanijiet li l-Unjoni tfittex li tilħaq, b’mod speċjali biex ittejjeb is-sikurezza marittima, il-prevenzjoni tat-tniġġis u l-kundizzjonijiet tal-għajxien u tax-xogħol abbord permezz ta’ tnaqqis drastiku fl-għadd ta’ vapuri ta’ kwalità inferjuri billi jiġu applikati b’mod strett il-Konvenzjonijiet u l-kodiċijiet internazzjonali;

               b)
                     tippromwovi l-implimentazzjoni ta’ approċċ armonizzat għall-infurzar effettiv ta’ dawn l-istandards internazzjonali min-naħa tal-Membri tal-Memorandum ta’ Qbil ta’ Pariġi b’rabta mal-vapuri li jbaħħru fl-ilmijiet li jaqgħu taħt il-ġurisdizzjoni tagħhom u li jkunu qed jużaw il-portijiet tagħhom;

               c)
                     taħdem flimkien mal-Membri l-oħra fil-kuntest tal-Memorandum ta’ Qbil ta’ Pariġi biex tikseb skema komprensiva tal-ispezzjoni u biex il-piż tal-ispezzjonijiet jinqasam b’mod ekwu, b’mod partikulari billi jiġi adottat l-impenn annwali tal-ispezzjoni mfassal skont il-metodoloġija maqbula mogħtija fl-Anness 11 tal-Memorandum ta’ Qbil ta’ Pariġi;

               d)
                     taħdem, fil-kuntest tal-Memorandum ta’ Qbil ta’ Pariġi, biex tippromwovi r-reklutaġġ, iż-żamma u t-taħriġ, min-naħa tal-Membri tal-Memorandum ta’ Qbil ta’ Pariġi, tal-għadd bżonjuż ta’ persunal, inklużi spetturi kkwalifikati, filwaqt li jitqiesu l-volum u l-karatteristiċi tat-traffiku tal-bastimenti f’kull port;

               e)
                     tiżgura li l-miżuri adottati fil-kuntest tal-Memorandum ta’ Qbil ta’ Pariġi jkunu konsistenti mal-liġijiet internazzjonali u b’mod partikulari mal-Konvenzjonijiet u mal-kodiċijiet internazzjonali marbutin mas-sikurezza marittima, mal-prevenzjoni tat-tniġġis u mal-kundizzjonijiet tal-għajxien u tax-xogħol abbord;

               f)
                     tippromwovi l-iżvilupp ta’ approċċi komuni ma’ korpi oħrajn li jkunu qed iwettqu l-Kontroll tal-Istat tal-Port;

               g)
                     tiżgura li jkun hemm koerenza ma’ politiki oħrajn tal-Unjoni b’mod speċjali dawk marbutin mar-relazzjonijiet esterni, mas-sigurtà, mal-ambjent u oħrajn.

               Orjentazzjonijiet

               L-Unjoni għandha taħdem qatigħ biex tappoġġa l-adozzjoni tal-azzjonijiet li ġejjin min-naħa tal-Memorandum ta’ Qbil ta’ Pariġi:

               A.
                     Sabiex ikun żgurat li r-reġim tal-UE dwar il-kontroll tal-Istat tal-Port jaħdem sewwa minn sena għall-oħra skont id-Direttiva 2009/16/KE:

               1.
                     l-użu tal-elementi li ġejjin tal-profil tar-riskju tal-bastimenti biex jiġi deċiż liema bastimenti għandhom jiġu spezzjonati:

               a)
                     il-listi tal-bnadar bojod, griżi u suwed skont il-formula li ġiet żviluppata mill-Memorandum ta’ Qbil ta’ Pariġi u li hija mogħtija fl-Anness tar-Regolament tal-Kummissjoni (UE) Nru 801/2010 tat-13 ta’ Settembru 2010 li jimplimenta l-Artikolu 10(3) tad-Direttiva 2009/16/KE tal-Parlament Ewropew u tal-Kunsill fir-rigward tal-kriterji ta’ Stat tal-bandiera
                  1
               ;

               b)
                     il-lista tal-prestazzjoni tal-organizzazzjonijiet irrikonoxxuti skont il-metodoloġija adottata mill-PSCC waqt is-37 laqgħa tal-PSCC li saret fMejju tal-2004 (il-punt 4.5.2 fuq l-aġenda);

               c)
                     il-proporzjon medju tan-nuqqasijiet u tad-detenzjonijiet għall-formula tal-prestazzjoni tal-kumpanija abbażi tal-Anness tar-Regolament tal-Kummissjoni (UE) Nru 802/2010 tat-13 ta’ Settembru 2010 li jimplimenta l-Artikolu 10(3) u l-Artikolu 27 tad-Direttiva 2009/16/KE tal-Parlament Ewropew u tal-Kunsill fir-rigward tal-prestazzjoni tal-kumpaniji
                  2
               , kif emendat;

               2.
                     l-iżgurar li kull bidla fil-proċeduri u fil-linji gwida tal-Memorandum ta’ Qbil ta’ Pariġi jew aġġornament tagħhom ikun konsistenti mal-għanijiet li l-Unjoni tfittex li tilħaq, b’mod speċjali biex ittejjeb is-sikurezza marittima, il-prevenzjoni tat-tniġġis u l-kundizzjonijiet tal-għajxien u tax-xogħol abbord

               B.
                     Fit-terminu medju taż-żmien, l-iżvilupp ta’ metodu alternattiv biex jitfasslu l-listi l-bojod, il-griżi u s-suwed tal-Istati tal-bandiera biex dan ikun iktar ġust, b’mod partikulari ma’ dawk l-Istati tal-bandiera li għandhom flotot żgħar.

                     (1)
                  ĠU L 241, 14.9.2010, p. 1.

                     (2)
                  ĠU L 241, 14.9.2010, p. 4.

    ---documentbreak--- NA ---documentbreak---

               IL-KUMMISSJONI EWROPEA
            Brussell, 18.12.2015
            COM(2015) 664 final
            ANNESS
            L-ispeċifikazzjoni tal-pożizzjoni tal-Unjoni minn sena għall-oħra li għandha tittieħed fil-Kumitat tal-Kontroll tal-Istat tal-Port tal-Memorandum ta’ Qbil ta’ Pariġi dwar il-Kontroll mill-Istat tal-Port
            tal-
            Proposta għal Deċiżjoni tal-Kunsill
            dwar il-pożizzjoni li għandha tiġi adottata f’isem l-Unjoni Ewropea fil-Kumitat tal-Kontroll tal-Istat tal-Port tal-Memorandum ta’ Qbil ta’ Pariġi dwar il-Kontroll mill-Istat tal-Port

               ANNESS

               L-ispeċifikazzjoni tal-pożizzjoni tal-Unjoni minn sena għall-oħra li għandha tittieħed fil-Kumitat tal-Kontroll tal-Istat tal-Port tal-Memorandum ta’ Qbil ta’ Pariġi dwar il-Kontroll mill-Istat tal-Port

               tal-

               Proposta għal Deċiżjoni tal-Kunsill

               dwar il-pożizzjoni li għandha tiġi adottata f’isem l-Unjoni Ewropea fil-Kumitat tal-Kontroll tal-Istat tal-Port tal-Memorandum ta’ Qbil ta’ Pariġi dwar il-Kontroll mill-Istat tal-Port

               Qabel kull laqgħa annwali tal-Kumitat tal-Kontroll tal-Istat tal-Port (il-PSCC) tal-Memorandum ta’ Qbil ta’ Pariġi dwar il-Kontroll mill-Istat tal-Port, għandhom jittieħdu l-passi neċessarji biex il-pożizzjoni li tingħad f’isem l-Unjoni tkun tqis l-informazzjoni rilevanti kollha li tkun intbagħtet lill-Kummissjoni Ewropea, kif ukoll kull dokument li għandu jiġi diskuss u li jidħol fil-kompetenza tal-UE skont il-prinċipji ta’ gwida u l-orjentazzjonijiet mogħtija fl-Anness I.

               Għal dak il-għan u abbażi ta’ dik l-informazzjoni, is-servizzi tal-Kummissjoni għandhom jibagħtu dokument ta’ tħejjija lill-Kunsill jew lill-korpi ta’ tħejjija tiegħu li jagħti d-dettalji tal-pożizzjoni prevista tal-Unjoni, biżżejjed żmien qabel il-laqgħa tal-PSCC, biex dawn iqisuh u japprovawh.

               Għandu jitqies li jkun hemm qbil mal-pożizzjoni tal-Unjoni prevista fid-dokument ta’ tħejjija sakemm xi Stati Membri li l-għadd tagħhom ikun ekwivalenti għal minoranza li timblokka ma joġġezzjonawx għaliha waqt laqgħa tal-korp ta’ tħejjija tal-Kunsill jew fi żmien għoxrin jum minn meta jaslilhom id-dokument ta’ tħejjija, skont liema minnhom jaħbat l-ewwel. F’każ li jkun hemm it-tali oġġezzjoni, il-kwistjoni għandha tintbagħat lill-Kunsill biex dan jiddiskutiha.


				|

		52012PC0343

			Proposta għal DEĊIŻJONI TAL-PARLAMENT EWROPEW U TAL-KUNSILL li temenda d-Deċiżjoni tal-Kunsill 2003/17/KE billi testendi l-perjodu ta’ applikazzjoni tagħha u billi taġġorna l-ismijiet ta’ pajjiż terz u tal-awtoritajiet responsabbli għall-approvazzjoni u l-kontroll tal-produzzjoni (Test b’rilevanza għaż-ŻEE) /* COM/2012/0343 final - 2012/0165 (COD) */

			   	MEMORANDUM TA’ SPJEGAZZJONI
1.           KUNTEST TAL-PROPOSTA
Id-Direttivi tal-Kunsill dwar
il-kummerċjalizzazzjoni taż-żerriegħa tal-pjanti
tal-għalf, taż-żerriegħa taċ-ċereali,
taż-żerriegħa tal-pitravi u taż-żerriegħa
tal-pjanti taż-żejt u l-fibra jirregolaw il-kummerċjalizzazzjoni
interna taż-żerriegħa għaż-żrigħ
tal-ispeċijiet tal-pjanti kif elenkati f’dawn id-Direttivi. Biex jiġi
ffaċilitat il-kummerċ u biex jirrispondu fil-pront għat-talba tal-kummerċjalizzazzjoni,
dawn id-Direttivi jipprevedu l-possibbiltà għall-Kunsill li jistabbilixxi
regoli għall-awtorizzazzjoni tal-importazzjoni
taż-żerriegħa b'sistema ta' ekwivalenza mill-pajjiżi terzi.

2.           RIŻULTATI
TAL-KONSULTAZZJONIJIET MAL-PARTIJIET INTERESSATI U VALUTAZZJONIJIET TAL-IMPATT
3.           ELEMENTI LEGALI TAL-PROPOSTA
Id-Deċiżjoni tal-Kunsill 2003/17/KE[1] stipulat il-lista
tal-pajjiżi li għandhom jiġu rikonoxxuti
għall-applikazzjoni tal-prinċipju ta’ ekwivalenza
għall-importazzjoni, ir-rekwiżiti dettaljati li għandhom
jiġu ssodisfati, u b’mod partikolari tillimita l-perjodu li għalih
hija rikonoxxuta l-ekwivalenza għal ħames snin li jiġu
estiżi jekk ir-rekwiżiti rilevanti kollha huma ssodisfati.
Dan il-perjodu se jiskadi
fil-31 ta’ Diċembru 2012. Sabiex tiġi żgurata
l-provvista ta’ żerriegħa meħtieġa għas-suq tal-UE,
dawn ir-regoli għandhom jiġu estiżi billi tiġi emendata
d-data ta’ skadenza sal-31 ta’ Diċembru 2022. Attwalment,
l-estensjoni temporanja hija prevista għal ħames snin biss.
Madankollu, ir-reviżjoni tar-Regolament il-ġdid dwar il-materjali ta'
propagazzjoni taż-żrieragħ u tal-pjanti (S&PM) (bi
proċeduri ta’ kodeċiżjoni) se tinbeda biss
f’Settembru 2012, u l-miżuri ta’ implimentazzjoni speċifiċi
jiġu adottati wara. Għalhekk, limitu ta’ żmien ta’ għaxar
snin jidher li huwa meħtieġ biex tiġi evitata l-iskadenza matul
il-proċess.
L-Anness I tad-Deċiżjoni 2003/17/KE
jelenka l-Jugoslavja bħala pajjiż taħt ir-reġim ta’
ekwivalenza. Xi pajjiżi ġodda jissostitwixxu dik li qabel kienet
il-Jugoslavja. Is-Slovenja hija membru tal-Unjoni Ewropea, il-Kroazja diġà
hija rikonoxxuta bħala pajjiż ekwivalenti permezz
tad-Deċiżjoni 2003/17/KE, is-Serbja għandha tiġi
miżjuda billi hija membru tal-Iskema tal-OECD
għaċ-Ċertifikazzjoni tal-Varjetà taż-Żerriegħa li
timxi fil-Kummerċ Internazzjonali u membru tal-Assoċjazzjoni Internazzjonali
tat-Testijiet taż-Żerriegħa (International Seed Testing
Association - ISTA) fir-rigward tat-teħid ta’ kampjun u l-ittestjar
taż-żerriegħa. Il-Jugoslavja għandha titħassar.
Pajjiżi oħra minn dik li qabel kienet il-Jugoslavja ma jistgħux
jiġu miżjuda minħabba li mhumiex membri tal-OECD u l-ISTA. Barra
minn hekk, l-ismijiet ta’ xi awtoritajiet responsabbli mill-approvazzjoni u
l-kontroll tal-produzzjoni, kif elenkati fl-Anness I
tad-Deċiżjoni 2003/17/KE inbiddlu.
2012/0165 (COD)
Proposta għal
DEĊIŻJONI TAL-PARLAMENT EWROPEW
U TAL-KUNSILL
li temenda d-Deċiżjoni tal-Kunsill
2003/17/KE billi testendi l-perjodu ta’ applikazzjoni tagħha u billi
taġġorna l-ismijiet ta’ pajjiż terz u tal-awtoritajiet
responsabbli għall-approvazzjoni u l-kontroll tal-produzzjoni
(Test b’rilevanza
għaż-ŻEE)
IL-PARLAMENT EWROPEW U L-KUNSILL
TAL-UNJONI EWROPEA,
Wara li kkunsidraw it-Trattat dwar
il-Funzjonament tal-Unjoni Ewropea, u b'mod partikolari l-Artikolu 43(2)
tiegħu,
Wara li kkunsidraw il-proposta li saret
mill-Kummissjoni Ewropea,
Wara t-trażmissjoni tal-abbozz tal-att
leġiżlattiv lill-Parlamenti nazzjonali,
Wara li kkunsidraw l-opinjoni tal-Kumitat
Ekonomiku u Soċjali Ewropew
Filwaqt li jaġixxu skont
il-proċedura leġiżlattiva ordinarja,
Billi:
(1)       Id-Deċiżjoni tal-Kunsill
2003/17/KE tipprevedi li għal perjodu limitat ta’ żmien,
l-ispezzjonijiet imwettqa fil-pajjiżi terzi fuq uċuħ tar-raba’
għall-produzzjoni taż-żerriegħa ta’ ċerti
speċijiet huma meqjusa bħala ekwivalenti għall-ispezzjonijiet
fuq il-post imwettqa skont il-leġiżlazzjoni tal-Unjoni u li
ż-żerriegħa ta’ ċerti speċijiet prodotti
fil-pajjiżi terzi tiġi meqjusa bħala ekwivalenti
għaż-żerriegħa prodotta skont il-leġiżlazzjoni
tal-Unjoni.
(2)       Jidher li dawk
l-ispezzjonijiet fuq il-post għadhom jagħtu l-istess garanziji
bħal dawk imwettqa mill-Istati Membri. Dawn l-ispezzjonijiet fuq il-post
għandhom għalhekk ikomplu jitqiesu bħala ekwivalenti.
(3)       Billi
d-Deċiżjoni 2003/17/KE tiskadi
fil-31 ta’ Diċembru 2012, il-perjodu li għalih hija
rikonoxxuta l-ekwivalenza skont dik id-Deċiżjoni għandu
jiġi estiż. Jidher mixtieq li dan il-perjodu jiġi estiż
għal għaxar snin.
(4)       Ir-referenza
għall-Jugoslavja fid-Deċiżjoni 2003/17/KE għandha
titħassar. Is-Serbja, bħala membru tal-Iskema tal-OECD
għaċ-Ċertifikazzjoni tal-Varjetà taż-Żerriegħa li
timxi fil-Kummerċ Internazzjonali u membru tal-Assoċjazzjoni
Internazzjonali tat-Testijiet taż-Żerriegħa fir-rigward tat-teħid
ta’ kampjun u l-ittestjar taż-żerriegħa, għandha tiġi
miżjuda fil-lista ta’ pajjiżi terzi fl-Anness I
tad-Deċiżjoni 2003/17/KE. Barra minn hekk, l-ismijiet ta’ xi
awtoritajiet responsabbli għall-approvazzjoni u l-kontroll
tal-produzzjoni, kif elenkati fl-Anness I tad-Deċiżjoni
2003/17/KE inbidlu.
(5)       Id-Deċiżjoni
2003/17/KE għandha għalhekk tiġi emendata skont dan,
ADOTTAW DIN ID-DEĊIŻJONI:
Artikolu 1
Id-Deċiżjoni 2003/17/KE hija
emendata kif ġej:
(1)          Fl-Artikolu 6 id-data
“31 ta' Diċembru 2012” hija sostitwita bid-data
“31 ta' Diċembru 2022”.
(2)          L-Anness I huwa sostitwit
bit-test stabbilit fl-Anness ta' din id-Deċiżjoni.
Artikolu 2
Din id-Deċiżjoni għandha
tidħol fis-seħħ fit-tielet jum wara l-pubblikazzjoni tagħha
f'Il-Ġurnal Uffiċjali tal-Unjoni Ewropea.
Din għandha tapplika
mill-1 ta' Jannar 2013.
Artikolu 3
Din id-Deċiżjoni hija indirizzata
lill-Istati Membri.
Magħmul fi Brussell,
Għall-Parlament Ewropew                           Għall-Kunsill
Il-President                                                    Il-President
ANNESS
"ANNESS I
Il-pajjiżi,
l-awtoritajiet u l-ispeċijiet
 Pajjiż(*) || Awtorità || Speċijiet imsemmija fid-Direttivi li ġejjin
 1 || 2 || 3
 AR || Instituto Nacional de Semillas (INASE) Av. Paseo Colón 922, 3 Piso 1063 BUENOS AIRES   || 66/401/KEE 66/402/KEE 2002/57/KE
 AU || Australian Seeds Authority LTD. P.O. Box 187 LINDFIELD, NSW 2070 || 66/401/KEE 66/402/KEE 2002/57/KE
 CA || Canadian Food Inspection Agency, Seed Section, Plant Health & Biosecurity Directorate 59 Camelot Drive, Room 250, OTTAWA, ON K1A 0Y9 || 66/401/KEE 66/402/KEE 2002/57/KE
 CL || Ministerio de Agricoltura Servicio Agricola y Ganadero, División de Semillas Casilla 1167, Paseo Bulnes 140 - SANTIAGO DE CHILE || 2002/54/KE 66/401/KEE 66/402/KEE 2002/57/KE
 HR || State Institute for Seed and Seedlings, Vinkovacka Cesta 63 HR-31000 OSIJEK || 2002/54/KE 66/401/KEE 66/402/KEE 2002/57/KE
 IL || Ministry of Agriculture & Rural Development Plant Protection and Inspection Services P.O. BOX 78, BEIT-DAGAN 50250 || 66/401/KEE 66/402/KEE 2002/57/KE
 MA || D.P.V.C.T.R.F. Service de Contrôle des Semences et des Plants, B.P. 1308 RABAT || 66/401/KEE 66/402/KEE 2002/57/KE
 NZ || Ministry of Agriculture and Forestry, 25 "THE TERRACE" P.O. BOX 2526 WELLINGTON || 2002/54/KE 66/401/KEE 66/402/KEE 2002/57/KE
 RS || Ministry of Agriculture, Forestry and Water Management Plant Protection Directorate Omladinskih brigada 1, 11070 NOVI BEOGRAD || 2002/54/KE 66/401/KEE 66/402/KEE 2002/57/KE
 TR || Ministry of Agriculture and Rural Affairs, Variety Registration and Seed Certification Centre Gayret mah. Fatih Sultan Mehmet Bulvari No:62 P.O.BOX: 30, 06172 Yenimahalle/ANKARA || 2002/54/KE 66/401/KEE 66/402/KEE 2002/57/KE
 US || USDA - Agricultural Marketing Service Seed Regulatory & Testing Branch 801 Summit Crossing, Suite C, GASTONIA NC 28054 || 2002/54/KE 66/401/KEE 66/402/KEE 2002/57/KE
 UY || Instituto Nacional de Semillas (INASE) Cno. Bertolotti s/n y Ruta 8 km 29 91001 PANDO - CANELONES || 66/401/KEE 66/402/KEE 2002/57/KE
 ZA || National Department of Agriculture, C/O S.A.N.S.O.R. Lynnwood Ridge, P.O. BOX 72981, 0040 PRETORIA || 66/401/KEE 66/402/KEE – only in respect of Zea mays and Sorghum spp. 2002/57/KE
(*)          AR – l-Arġentina, AU –
l-Awstralja, CA – il-Kanada, CL – iċ-Ċili, HR – il-Kroazja, IL –
l-Iżrael, MA – il-Marokk, NZ – New Zealand, RS – is-Serbja, TR –
it-Turkija, US – l-Istati Uniti tal-Amerika, UY – l-Urugwaj, ZA – l-Afrika
t’Isfel”
[1]               ĠU L 8, 14.1.2003,
p. 10.


title: Proposta għal deċiżjoni tal-Parlament Ewropew u tal-Kunsill li tirrevoka d-direttiva tal-Kunsill 68/89/KEE dwar l-approssimazzjoni tal-liġijiet ta’ l-Istati Membri li jikkonċernaw il-klassifikazzjoni ta’ l-injam mhux irfinut

text:
Avviż Legali Importanti

|

52006PC0557

Proposta għal deċiżjoni tal-Parlament ewropew u tal-Kunsill li tirrevoka d-direttiva tal-Kunsill 68/89/KEE dwar l-approssimazzjoni tal-liġijiet ta’ l-Istati Membri li jikkonċernaw il-klassifikazzjoni ta’ l-injam mhux irfinut  /* KUMM/2006/0557 finali - COD 2006/0178 */

	[pic] | KUMMISSJONI TAL-KOMUNITAJIET EWROPEJ |Brussel 22.9.2006KUMM(2006) 557 finali2006/0178 (COD)Proposta għalDEĊIŻJONI TAL-PARLAMENT EWROPEW U TAL-KUNSILLli tirrevoka d-Direttiva tal-Kunsill 68/89/KEE dwar l-approssimazzjoni tal-liġijiet ta’ l-Istati Membri li jikkonċernaw il-klassifikazzjoni ta’ l-injam mhux irfinut(preżentata mill-Kummissjoni)MEMORANDUM TA’ SPJEGAZZJONI1. IL-KUNTEST TAL-PROPOSTAFis-16 ta’ Marzu 2005 il-Kummissjoni adottat Komunikazzjoni ewlenija dwar Regolazzjoni Aħjar fit-Tkabbir u fix-Xogħol fl-Unjoni Ewropea (COM (2005) 97) li tenfasizza l-importanza tas-simplifikazzjoni tal-leġiżlazzjoni Ewropea. Regolazzjoni iktar b’saħħitha hija kruċjali fit-tisħiħ tal-kompetittività ta’ l-impriżi Ewropej u fil-ksib ta’ l-għanijiet fl-Aġenda ta’ Liżbona. Billi tissaħħaħ il-kwalità tal-leġiżlazzjoni u b’hekk jiġu eliminati spejjeż u ostakoli mhux meħtieġa li jfixklu l-adattament u l-innovazzjoni, jiġu implimentati inċentivi tajbin u kondizzjonijiet għall-qafas ta’ begħ fis-suq sabiex il-kummerċ jikber, biex b’hekk dan ikun jista’ joħloq il-ġid meħtieġ għall-ekonomiji tagħna.Kif intqal fil-Komunikazzojni tal-Kummissjoni dwar l-Implimentazzjoni tal-Programm Komunitarju ta’ Liżbona: starteġija għas-simplifikazzjoni ta’ l-ambjent regolatorju (COM (2005) 535), ir-reviżjoni “ta’l-acquis” għandu jkun proċess kontinwu u sistematiku, li jagħti s-setgħa lil-leġiżlatur li jirrivedi l-leġiżlazzjoni billi jitqiesu s-settur privat leġittimu u l-interessi pubbliċi. Il-Komunikazzjoni tfassal rolling program li jagħmel parti mill-istrateġija għas-simplifikazzjoni. Dan il-programm jispeċifika dawk il-partijiet mil-leġiżlazzjoni li l-Kummissjoni hija intenzjonata li tirrivedi u tivvaluta, bil-viżjoni li tissimplifikahom. Inkluża fil-programm hija d-Direttiva tal-kunsill 68/89/KEE, adottata fit-23 ta’ Jannar 1968, dwar l-approssimazzjoni tal-liġijiet ta’ l-Istati Membri li jikkonċernaw il-klassifikazzjoni ta’ l-injam mhux irfinut.Wara li rrivediet l-implimentazzjoni u l-applikazzjoni ta’ din id-Direttiva, il-Kummissjoni ikkonkludiet li tipproponi r-revoka tagħha.2. IR-RIżULTATI TAL-KONSULTAZZJONI MAL-PARTIJIET INTERESSATI U L-VALUTAZZJONI2.1. KonsultazzjonijietIl-punt ta’ tluq għar-reviżjoni dwar jekk jistax ikun utli li tinżamm id-Direttiva tal-Kunsill 68/89/KEE dwar l-approssimazzjoni tal-liġijiet ta’ l-Istati Membri li tikkonċerna l-klassifikazzjoni ta’ l-injam mhux irfinut bħala parti mill-“acquis” jew le, kienu l-opinjonijiet li esprimew l-Istati Membri fuq medda ta’ snin, fis-settur tal-foresterija u l-industriji bbażati fuq il-foresti li d-Direttiva ma ġietx applikata b’mod ġenerali fil-kummerċ tagħhom ta’ l-injam. L-imprendituri ewlenin stqarrew li l-metodi użati fil-kejl ta’ l-injam mhux irfinut ma kinux dwak imfassla fid-Direttiva. Aktar minn hekk, ma kien hemm ebda każ irrappurtat ta’ tfixkil fil-kummerċ ta’ l-injam minħabba l-fatt li l-operaturi fis-suq ma setgħux jiftiehmu dwar il-kejl jew il-klassifikazzjoni ta’ l-injam mhux irfinut.Bħala parti mix-xogħol preparatorju tal-Kummissjoni u l-prinċipji ta’ Regolamentazzjoni Aħjar, l-imprendituri ewlenin ġew ikkonsultati permezz tal-Kumitat Permanenti tal-Kummissjoni dwar il-Foresterija u permezz tal-Grupp ta’ Ħidma dwar il-Kompetittività tal-Kumitat tal-Pariri tal-Kummissjoni dwar il-Politika Komunitarja fir-rigward tal-Foresterija u ta’ l-Industriji bbażati fuq il-Foresti.Aktar minn hekk intbagħat stħarriġ lill-Istati Membri u l-federazzjonijiet ta’ l-industrija sabiex jiġi stabbilit jekk id-Direttiva ġietx applikata jew le u biex jinġabru l-opinjonijiet tagħhom dwar ir-revoka possibbli tad-Direttiva. L-istħarriġ ingħata bidu f’Lulju 2005 u r-risposti wasslu matul il-ħarifa.2.2. Riżultati ta’ l-istħarriġKien hemm rispons għall-istħarriġ minn 19-il Stat Membru u 11-il federazzjoni nazzjonali ta’ l-industrija.Ir-riżultat ewlieni ta’ l-istħarriġ kien li, skond maġġoranza ta’ l-Istati Membri (2/3) u l-federazzjonijiet nazzjonali ta’ l-industrija (4/5) li rrispondew għall-istħarriġ, id-Direttiva ma tapplikax għall-kummerċ ta’ l-injam. Ir-raġunijiet ewlenin li ssemmew mill-Istati Membri u mill-industrija dwar għaliex ma’ applikawx id-Direttiva kienu dawn li ġejjin:-  il-metodi ta’ kejl u ta’ klassifikazzjoni pprovduti mid-Direttiva huma differenti mill-metodi applikati mill-impriżi fis-settur;-  il-klassifikazzjonijiet skond id-dimensjonijiet u skond il-kwalità pprovduta mid-Direttiva mhumiex imfassla biżżejjed fid-dettall u huma wisq astratti,-  il-klassifikazzjonijiet pprovduti mid-Direttiva ma jikkunsidrawx l-użu maħsub ta’ l-injam u mhumiex adattati għall-ħtiġijiet tas-suq;-  l-istandards Ewropej tal-kwalità u tal-kejl huma meqjusa bħala għażla aħjar.Żewġ Stati Membri biss ma qablux ma’ proposta li tirrevoka d-Direttiva. Mill-federazzonijiet kollha li jirrappreżentaw lill-proprjetarji tal-foresti u ta’ l-industriji li huma bbażati fuq il-foresti, kollha ħlief wieħed qablu ma’ proposta għal revoka. Madanakollu, filwaqt li l-membri ta’ din il-federazzjoni ma jagħmlux użu mill-metodi ta’ kejl stipulati fid-Direttiva, il-federazzjoni tħoss li mhux “neċessarju” li jkun hemm revoka.Skond ir-riżultati ta’ dan l-istħarriġ, jidher ċar li d-Direttiva m’għandhiex applikazzjoni ġenerali.Aktar dettallji li jikkonċernaw ir-risponsi għall-istħarriġ jistgħu jinstabu fuq il-portal: http://ec.europa.eu/enterprise/forest_based/index_en.html2.3. ValutazzjoniId-Direttiva 68/89/KEE dwar l-approssimazzjoni tal-liġijiet ta’ l-Istati Membri li jikkonċernaw il-klassifikazzjoni ta’ l-injam mhux irfinut ġiet adottata bħala miżura għall-iżvilup tas-suq intern għall-forniment ta’ materjal ta’ injam mhux ipproċessat lill-industriji li huma bbażati fuq il-foresterija. Madanakollu, l-applikar tagħha kien illimitat, minħabba li mhux obbligatorju u, ġeneralment, l-operaturi fis-swieq ta’ l-injam ftiehmu u applikaw il-metodi tagħhom għall-kejl u għall-klassifikazzjoni. Is-suq intern tal-materjal ta’ injam mhux ipproċessat kiber, flimkien mal-kummerċ ma’ pajjiżi terzi, dan jidher li sar mingħajr ebda tfixkil minħabba d-differenzi fil-metodi ta’ kejl jew fil-klassifikazzjoni li jiġu applikati. Metodi ta’ kejl u ta’ klassifikazzjoni oħrajn jintużaw u l-kummerċ ta’ l-injam mhux irfinut ma jiġix affettwat b’mod negattiv mir-revoka. Aktar minn hekk, l-istandards Ewropej fir-rigward tal-kejl u l-klassifikazzjoni ta’ l-injam ġew stabbiliti u li jistgħu jintużaw, kif jixraq, fit-tranżazzjonijiet tal-kummerċ ta’ l-injam u huma kkunsidrati bħala soluzzjoni aħjar.Id-Direttiva 68/89/KEE mhix neċessarja għall-kummerċ fis-suq intern jew għall-kummerċ ma’ pajjiżi terzi u ebda ostakolu fil-kummerċ li jinħoloq mill-metodi ta’ kejl jew ta’ klassifikazzjoni ma ġie nnotat fis-settur ikkonċernat. Għalhekk, ġie deċiż li ma tiġix sostitwita d-Direttiva b’miżuri leġiżlattivi oħrajn jew għall-modifikazzjoni tagħha.Revoka tad-Direttiva għalhekk hija meħtieġa sabiex jiġi ssimplifikat l-ambjent regolatorju, billi jitneħħa l-istrument li mhux essenzjali li għandu applikar limitat u li mhux meħtieġ għar-raġunijiet tas-suq intern.3. ELEMENTI LEGALI TAL-PROPOSTA3.1. Il-prinċipji tas-sussidjarjetà u tal-proporzjonalitàMir-riżultati dwar il-konsultazzjoni u l-valutazzjoni, huwa evidenti li l-għanijiet tad-Direttiva 68/89/KEE jistgħu jinkisbu b’mod xieraq mingħajr leġiżlazzjoni Komunitarja.3.2. Għażla ta’ strumenti: il-forma ta’ l-attĠeneralment, meta att jiġi rrevokat il-prinċipju ta’ “forom paralleli” japplika, jiġifieri ir-revoka tad-Direttiva 68/89/KEE tista’ tiġi affettwata billi tiġi sostitwita d-Direttiva. Madanakollu, minħabba ċ-ċirkostanzi partikolari ta’ dan il-każ li huma:-  d-Direttiva in kwestjoni ġiet introdotta kważi erbgħin sena ilu;-  is-sistemi ta’ klassifikazzjoni u ta’ kejl introdotti mid-Direttiva mhumiex aġġornati, kif ukoll ġie stabbilit li dawk is-sistemi m’għandhomx jintużaw mill-indutrija;-  aktar minn hekk, id-dispożizzjonijiet tad-Direttiva li jirrigwardaw il-klassifikazzjoni u l-kejl mhumiex obbligatorji.Huwa kkunsidrat li Deċiżjoni li hija indirizzata lill-Istati Membri u li hija direttament applikabbli hija l-forma xierqa ta’ l-att. Il-benefiċċju ta’ Deċiżjoni huwa li dan isaħħaħ il-punt li l-Istati Membri għandhom jikkunsidraw il-porzjon domestiku tagħhom sabiex jaċċertaw il-koerenza bejn ir-reġimi fuq livell nazzjonali u Komunitarju wara r-revoka tad-Direttiva 68/89/KEE.3.3. L-implikazzjonijiet baġitarjiIl-proposta ma għandha ebda implikazzjoni baġitarja4. KONKLUżJONIIl-proposta għar-revoka tad-Direttiva 68/89/KEE dwar l-approssimazzjoni tal-liġijiet ta’ l-Istati Membri li tikkonċerna l-klassifikazzjoni ta’ l-injam mhux irfinut hija konformi mar-riżultati tal-konsultazzjonijiet ma’ l-Istati Membri, mal-proprjetarji tal-foresti u ta’l-industriji.Madanakollu huwa importanti li r-revoka tad-Direttiva 68/89/KEE twassal għar-revoka tal-miżuri implimentanti nazzjonali korrispondenti, sabiex jitwassal l-effett prattiku mixtieq. Il-marka “kklassifikat KEE” mhux ser tkun disponibbli għall-użu.Aktar minn hekk, għandu jkun aċċertat li l-vantaġġi tar-revoka ma jiġux ikkanċellati mir-regoli nazzjonali jew mill-ostakli tekniċi ġodda. B’hekk, huwa importanti li wieħed jinnota li r-regoli nazzjonali dwar il-klassifikazzjoni ta’ l-injam mhux irfinut ikunu konsistenti mal-prinċipji ta’ l-Artikolu 28 tat-Trattat u ma jikkostitwixxu ebda ostaklu għall-kummerċ. B’hekk, bħala eżempju, ir-regoli nazzjonali dwar il-kejl skond il-volum jew skond il-piż, jew ebda klassifikazzjoni ta’ l-ispeċi u l-isem komuni skond id-dimensjonijiet jew il-kwalità, m’għandhom jintroduċu ostakli għall-moviment ħieles ta’ l-injam mhux irrafinat fi ħdan is-suq intern. Aktar minn hekk, kull miżura nazzjonali li tista’ tiġi kkunsidrata regolament tekniku għall-finijiet tad-Direttiva 98/34/KE għandha tiġi nnotifikata lill-Kummissjoni f’forma ta’ abbozz.2006/0178 (COD)Proposta għalDEĊIŻJONI TAL-PARLAMENT EWROPEW U TAL-KUNSILLli tirrevoka d-Direttiva tal-Kunsill 68/89/KEE dwar l-approssimazzjoni tal-liġijiet ta’ l-Istati Membri li jikkonċernaw il-klassifikazzjoni ta’ l-injam mhux irfinutIL-PARLAMENT EWROPEW U L-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 95 tiegħu,Wara li kkunsidra l-proposta tal-Kummissjoni[1],Wara li kkunsidraw l-opinjoni tal-Kumitat Ekonomiku u Soċjali Ewropew[2],Wara li kkunsidraw l-opinjoni tal-Kumitat tar-Reġjuni[3],Filwaqt li jaġixxu bi qbil mal-proċedura stipulata fl-Artikolu 251 tat-Trattat[4],Billi:(1) Il-politiki komuni dwar regolamentazzjoni aħjar jenfasizzaw l-importanza tas-simplifikazzjoni tal-leġiżlazzjoni nazzjonali u Komunitarja bħala element kruċjali fit-tisħiħ tal-kompetittività ta’ l-impriżi u għall-ksib ta’ l-għanijiet ta’ l-Aġenda ta’ Liżbona.(2) Il-metodi tal-kejl u tal-klassifikazzzjoni pprovduti mid-Direttiva tal-Kunsill 68/89/KEE tat-23 ta Jannar 1968 dwar l-approssimazzjoni tal-liġijiet ta’ l-Istati Membri li jikkonċernaw il-klassifikazzjoni ta’ l-injam mhux irfinut[5] huma differenti mill-metodi tal-kejl u ta’ klassifikazzjoni li huma ġeneralment applikati b’mod kurrenti fit-transazzjonijiet bejn l-impriżi fis-settur tal-foresterija u ta’ l-industriji li huma bbażati fuq il-foresterija u li jinstabu li mhumiex adattati għall-kondizzjonijiet tas-suq.(3) Il-metodi ta’ kejl u tal-klassifikazzjoni pprovduti mid-Direttiva 68/89/KEE m’għadhomx iktar meħtieġa għall-finijiet tas-suq intern.(4) Id-Direttiva 68/89/KEE għandha għaldaqstant tiġi revoka.(5) Ir-revoka tad-Direttiva 68/89/KEE titlob li wara l-31 ta’ Diċembru 2008 il-marka “kklassifikat KEE” mhux ser tkun iktar disponibbli għall-użu fil-bejgħ u li l-miżuri nazzjonali implimentanti korrispondenti għandhom jiġu revokati kif jixraq sal-31 ta’ Diċembru 2008,ADOTTAW DIN ID-DEĊIŻJONI:Artikolu 1Id-Deċiżjoni 68/89/KEE hija revokata b’effett mill-31 ta’ Diċembru 2008.Artikolu 2Din id-Deċiżjoni hija indirizzata lill-Istati Membri.Artikolu 3Din id-Deċiżjoni se tidħol fis-seħħ fl-għoxrin ġurnata wara dik tal-pubblikazzjoni tagħha fil- Ġurnal Uffiċjali ta’ l-Unjoni Ewropea .Magħmula fi Brussell, [...]Għall-Parlament Ewropew Għall-KunsillIl-President Il-President [1] ĠU C , , p. .[2] ĠU C , , p. .[3] ĠU C , , p. .[4] ĠU C , , p. .[5] ĠU L32, 06/02/1968, pp.12-15.